S obzirom na to da je u zemljama s niskim i nižim srednjim dohotkom na svjetskoj razini primijenjeno manje od 1 % doza cjepiva za bolest COVID-19, postoji jasna i hitna potreba da se ubrza cijepljenje na svjetskoj razini. EU se već obvezao podijeliti 250 milijuna doza. Kako bi se osiguralo dodatnih 200 milijuna doza zemljama s niskim i nižim srednjim dohotkom, potrebno je mobilizirati 1,3 milijarde EUR. Predlaže se da se to prvenstveno financira preostalim iznosima u okviru Instrumenta za hitnu potporu i prijenosom iz pričuve Instrumenta za susjedstvo, razvoj i međunarodnu suradnju – Globalna Europa (NDICI-GE). Kako bi se ta dva doprinosa dopunila i doseglo 1,3 milijarde EUR te s obzirom na to da u naslovu 6. nema razlike do gornje granice i da nisu utvrđene dodatne mogućnosti za preraspodjelu, Komisija predlaže mobilizaciju 450 milijuna EUR u odobrenim sredstvima za preuzimanje obveza i odobrenim sredstvima za plaćanje iz Instrumenta fleksibilnosti. Time će se omogućiti hitne mjere za osiguravanje dodatnih 200 milijuna doza cjepiva u prvoj polovici 2022.

·povećanje sredstava Mehanizma Unije za civilnu zaštitu (UCPM/rescEU) u iznosu od 57,8 milijuna EUR u odobrenim sredstvima za preuzimanje obveza kako bi se osigurala dodatna sredstva za pokrivanje novih hitnih situacija, uključujući letove za repatrijaciju iz Afganistana, potporu na Haitiju nakon nedavnog potresa te nedovršene operacije, među ostalim šumske požare čiji troškovi prekoračuju postojeće mogućnosti do kraja godine;

·povećanje sredstava Instrumenta za susjedstvo, razvoj i međunarodnu suradnju – Globalna Europa u iznosu od 450 milijuna EUR u odobrenim sredstvima za preuzimanje obveza i odobrenim sredstvima za plaćanje u kontekstu globalnog zdravstvenog odgovora na bolest COVID-19 radi doniranja 200 milijuna doza cjepiva protiv bolesti COVID-19 zemljama s niskim i nižim srednjim dohotkom do sredine sljedeće godine;

EUR Proračunska linija Naziv Odobrena sredstva za preuzimanje obveza Odobrena sredstva za plaćanje Dio III. – Komisija 14 02 02 40 Ljudi — globalni izazovi 450 000 000 450 000 000 Ukupno 450 000 000 450 000 000

Odobrena sredstva za plaćanje mogu se poravnati odgovarajućim smanjenjem u liniji „Vrste intervencija za ruralni razvoj — programi za razdoblje 2014.–2022.” u okviru EPFRR-a. To je smanjenje opravdano jednokratnim iznosima isplaćenima u okviru EPFRR-a kao odgovor na pandemiju bolesti COVID-19 za poljoprivrednike i MSP-ove koji se bave preradom hrane, koji su ispod gornje granice od 2 % dodijeljenih sredstava EPFRR-a za većinu programa za koje je podnesen zahtjev. Osim toga, kasno donošenje produljenja programâ ruralnog razvoja na temelju Prijelazne uredbe o zajedničkoj poljoprivrednoj politici (ZPP) dovelo je i do nižih plaćanja dodijeljenih sredstava EPFRR-a za 2021. Na temelju dosad primljenih izjava o rashodima i analize najnovijih predviđanja država članica dostavljenih do kraja kolovoza 2021. utvrđeni višak iznosi 617 milijuna EUR. Dio tog viška koji nije uključen u ovaj NIP (167 milijuna EUR) uključen je u globalni prijenos (DEC 20/2021).

EUR Proračunska linija Naziv Odobrena sredstva za preuzimanje obveza Odobrena sredstva za plaćanje Dio III. – Komisija 08 03 01 02 Vrste intervencija za ruralni razvoj — programi za razdoblje 2014.–2022. 0 –450 000 000 Ukupno 0 –450 000 000

3.Povećanje sredstava Mehanizma Unije za civilnu zaštitu (UCPM/rescEU)

Nakon još jednog razdoblja iznimnog broja zahtjeva za pomoć u okviru Mehanizma Unije za civilnu zaštitu zbog bolesti COVID-19, uključujući jednu od najvećih operacija u povijesti Mehanizma Unije za civilnu zaštitu u korist Indije i Nepala, taj je mehanizam aktiviran tijekom ljeta za evakuacije iz Afganistana, operacije na Haitiju nakon nedavnog potresa te gašenje šumskih požara i otklanjanje posljedica poplava u Europi. Osim toga, prije kraja godine očekuju se aktivacije mehanizma nakon sezone tropskih ciklona u latinskoameričkoj regiji i na Pacifiku. Očekuje se da će 2021. broj zahtjeva za pomoć u okviru Mehanizma Unije za civilnu zaštitu premašiti iznimnu razinu iz 2020. (102 zahtjeva te godine). Do 29. rujna 2021. u okviru Mehanizma Unije za civilnu zaštitu podnesen je 91 zahtjev za pomoć. Sveukupno će za osiguravanje primjerenog odgovora u okviru Mehanizma Unije za civilnu zaštitu biti potrebna dodatna odobrena sredstva za preuzimanje obveza koja su procijenjena na 57,8 milijuna EUR. Sadašnja razina raspoloživih odobrenih sredstava za plaćanje dovoljna je za ispunjavanje obveza plaćanja do kraja godine.

EUR Proračunska linija Naziv Odobrena sredstva za preuzimanje obveza Odobrena sredstva za plaćanje Dio III. – Komisija 06 05 01 Mehanizam Unije za civilnu zaštitu (rescEU) 57 811 000 0 Ukupno 57 811 000 0

S obzirom na to da su u sadašnjem proračunu utvrđena dva izvora preraspodjele, predlaže se da se dodatna potreba u visini od 37,8 milijuna EUR financira preraspodjelom 20 milijuna EUR u odobrenim sredstvima za preuzimanje obveza iz Europskog centra za sprečavanje i kontrolu bolesti (ECDC) i 17,8 milijuna EUR u odobrenim sredstvima za preuzimanje obveza iz doprinosa Unije Europskoj agenciji za lijekove (EMA).

Sredstva za ECDC povećana su u izmjeni proračuna 1/2021 za tri posebne aktivnosti povezane s odgovorom na COVID-19 u ukupnom iznosu od 106 milijuna EUR u odobrenim sredstvima za preuzimanje obveza i odobrenim sredstvima za plaćanje za 2021.:

·eksternalizacija sekvenciranja cijelog genoma za koje je 12 milijuna EUR sada vraćeno agenciji zbog niže razine sekvenciranja;

·nacionalna infrastrukturna potpora za koju se 6 milijuna EUR vraća zbog manjeg interesa država članica i država EGP-a;

·potpora za prekograničnu izgradnju kapaciteta za koju je 2 milijuna EUR vraćeno zbog tekuće javne nabave.

ECDC je uspio iskoristiti 86 milijuna EUR u obvezama i plaćanjima te je u 2021. zabilježio višak od 20 milijuna EUR. Odgovarajuća plaćanja stavljena su na raspolaganje u okviru globalnog prijenosa. Još će uvijek biti potrebno 10 milijuna EUR, za koje se predlaže da se ponovno stave na raspolaganje 2022.

EUR Proračunska linija Naziv Odobrena sredstva za preuzimanje obveza Odobrena sredstva za plaćanje Dio III. – Komisija 06 10 01 Europski centar za sprečavanje i kontrolu bolesti (ECDC) –20 000 000 0 Ukupno –20 000 000 0

EMA je utvrdila višak od 17,8 milijuna EUR u odobrenim sredstvima za preuzimanje obveza i odobrenim sredstvima za plaćanje. To je posljedica razvoja informacijske tehnologije i ulaganja povezanih s novim mandatom EMA-e. Agencija je počela provoditi aktivnosti u vezi s detaljnim specifikacijama za razvoj informacijske tehnologije koje se odnose na nove zadaće te pritom dobro napredovala, ali još neće moći preuzeti sve proračunske obveze u 2021. Predlaže se da se 17,8 milijuna EUR ponovno stavi na raspolaganje u razdoblju 2022.–2023.

Odgovarajuća plaćanja stavljena su na raspolaganje u okviru globalnog prijenosa.

EUR Proračunska linija Naziv Odobrena sredstva za preuzimanje obveza Odobrena sredstva za plaćanje Dio III. – Komisija 06 10 03 01 Doprinos Unije Europskoj agenciji za lijekove (EMA) –17 811 000 0 Ukupno –17 811 000 0

S obzirom na prethodno navedene preraspodjele, postoji dodatna potreba za financiranjem u 2021. u visini od 20 milijuna EUR. S obzirom na to da u podnaslovu 2.b ne postoji razlika do gornje granice, predlaže se mobilizacija Instrumenta fleksibilnosti za to povećanje. sredstava.

4.Sporazumi o partnerstvu u održivom ribarstvu (SFPA)

Komisija je preispitala ukupne proračunske potrebe za 2021., uzimajući u obzir sljedeće: